Shtypja e protestave në Tiananmen: Protestuesit kujtojnë
Ish-pjesëmarrës në protestë u bëjnë thirrje autoriteteteve kineze që të pranojnë të vërtetën e asaj ngjarjeje.
Më 4 qershor të vitit 1989, bota ngeli e shtangur nga kundërpërgjigja e qeverisë së Kinës kundër lëvizjes së studentëve për demokraci. Ndërhyrja kundër studentëve përfundoi me shumë protestues të vrarë e plagosur. 30 vite më vonë, udhëheqësit e studentëve dhe aktivistë të lëvizjes morën pjesë në një konferencë të mbajtur së fundmi në Uashington. Natën e 3 qershorit të vitit 1989, turma të mëdha njerëzish u grumbulluan në sheshin Tienanmen në qendër të Pekinit, në kërkim të demokracisë. Në mesin e tyre ishte Yan Jiaqi, asokohe drejtor i Institutit për Kërkime Politike në Akademinë kineze të Shkencave Sociale. Trupat e armatosura dhe makinat ushtarake filluan të rrethojnë protestuesit e sheshit Tienanmen nga drejtime të ndryshme. Qytetarët nuk e dinin çfarë po ndodhte. Rreth mesnatës, Yan u kthye në shtëpi. Atë mbrëmje, në ato rrugë të errëta, gazetari Wang Juntao pa ushtarë të gjuajnë pa mëshirë ndaj njerëzve. Imazhet e para 30 vjetëve janë ende të freskëta për të. Studentit të Universitetit të Pekinit Wang Dan, nuk i besohej se po dëgjonte të shtëna armësh. Duke kujtuar këtë ngjarje, Su Xiaokang, që tani jeton si azilant në SHBA, thotë se efektet e kësaj ngjarje i dhanë formë politikave shtetërore për vitet në vazhdim. Ai shton se një grup i vogël të krahut të ashpër morën pushtetin dhe e kanë ruajtur atë duke ua përcjellë fëmijëve të tyre të njohur si princat e rinj. Yan Jiaqi thotë se paaftësia e qeverisë për të pranuar atë që ndodhi atë natë, po e mban vendin të bllokuar. Ngjarja e Tienanmenit vazhdon të jetë e censuruar në Kinë. Qeveria vazhdon t’i referohet asaj si një “kryengritje kundër-revolucionare”.